Številka: 1100-2/2024/15

Datum: 22. 10. 2024

Ministrstvo za vzgojo in izobraževanje na podlagi 81. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA in 71/23), Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24), Proračuna Republike Slovenije za leto 2024 (Uradni list RS, št. 150/22 in 123/23), Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24) in Pravilnika o dodeljevanju štipendij za področje vzgoje in izobraževanja (Uradni list RS, št. 35/22, 9/24 in 13/24 - popr.) objavlja

**Spremembo**

Javnega razpisa za dodelitev štipendij študentom pedagoških študijskih programov v študijskem letu 2024/25

1. V Javnem razpisu za dodelitev štipendij študentom pedagoških študijskih programov v študijskem letu 2024/25 (Uradni list RS, št. 15/24, v nadaljnjem besedilu: javni razpis) se pod točko 1. Predmet in namen razpisa doda točka »1.1. SKLOP A: Kandidati, ki z ministrstvom nimajo sklenjene pogodbe o štipendiranju za pedagoški študijski program«. Za zadnjo alinejo pod črko C se doda besedilo, ki se glasi:

»1.2. SKLOP B: Kandidati, ki imajo z ministrstvom sklenjeno pogodbo o štipendiranju

Ministrstvo v sklopu B razpisuje štipendije za štipendiste, ki niso v delovnem razmerju ali prijavljeni kot iskalci zaposlitve na Zavodu RS za zaposlovanje, in imajo sklenjeno pogodbo o štipendiranju na podlagi Javnega razpisa za dodelitev štipendij študentom pedagoških študijskih programov s področja naravoslovja in tehnike v študijskem letu 2022/23, ki je bil objavljen v Uradnem listu RS št. 38/22 dne 18. 3. 2022, ali Javnega razpisa za dodelitev štipendij študentom pedagoških študijskih programov v študijskem letu 2023/24, ki je bil objavljen v Uradnem listu RS št. 17/23 dne 10. 2. 2023 in spremenjen v Uradnem listu RS št. 58/23 dne 26. 5. 2023 (v nadaljevanju: predhodni razpis).

1.3. Namen in cilj razpisa«.

V prvem odstavku nove točke »1.3. Namen in cilj razpisa« se na koncu doda besedilo, ki se glasi:

»Namen dodeljevanja štipendij v sklopu B je poleg navedenega tudi krepitev ugleda pedagoških poklicev z izkazovanjem cenjenosti ter s tem dvigovanje spoštovanja in vrednotenja pedagoških poklicev v družbi.«.

Za besedilom »Cilj javnega razpisa« se doda besedna zveza »v sklopu A«, število 100 se nadomesti s številom 300, število 75 se nadomesti s številom 225, število 25 pa se nadomesti s številom 75.

Na koncu zadnjega odstavka nove točke »1.3. Namen in cilj razpisa« se doda besedilo, ki se glasi:

»Cilj javnega razpisa v sklopu B je dodeliti predvidoma 50 štipendij kandidatom, ki že imajo sklenjeno pogodbo o štipendiranju na podlagi predhodnih razpisov, z namenom izenačitve višine štipendije, ki jo že prejemajo, z višino štipendije, ki se bo podelila kandidatom, prijavljenim na sklop A tega javnega razpisa.«.

1. V 2. točki javnega razpisa se na koncu prvega odstavka doda besedilo, ki se glasi:

»Za prvi letnik, drugi letnik, tretji letnik, četrti letnik ali peti letnik študija v študijskem programu, ki je predmet štipendiranja v skladu s tem razpisom, se štipendija izplačuje le enkrat.

2.1. SKLOP A«.

Besedilo »Na javni razpis lahko prijavo odda kandidat, ki izpolnjuje« se zamenja z besedilom »Kandidat iz 1.1. točke tega javnega razpisa mora izpolnjevati«. V tem odstavku se na koncu doda nova alineja, ki se glasi:

»6. z ministrstvom nima sklenjene pogodbe o štipendiranju v skladu s točko 1.2. javnega razpisa.«

V naslednjem odstavku se besedilo »2. točke« črta.

Na koncu 2. točke se doda besedilo, ki se glasi:

»2.2. SKLOP B

Kandidat iz 1.2. točke tega javnega razpisa mora izpolnjevati naslednje pogoje:

1. bo v študijskem letu 2024/25 vpisan v prvi letnik, drugi letnik, tretji letnik, četrti letnik ali peti letnik enega od pedagoških študijskih programov za pridobitev izobrazbe iz 1.1. točke tega javnega razpisa,

2. ni v delovnem razmerju oziroma ne opravlja samostojne registrirane dejavnosti,

3. ni prijavljen kot iskalec zaposlitve na Zavodu RS za zaposlovanje,

4. hkrati ne prejema kadrovske štipendije,

5. bo s končanim študijskim programom za pridobitev izobrazbe, za katerega kandidira za štipendijo, pridobil višjo raven izobrazbe od že pridobljene,

6. ima z ministrstvom sklenjeno pogodbo o štipendiranju v skladu s točko 1.2. javnega razpisa.

Kandidat iz 1.2. točke tega javnega razpisa bo moral celoten čas prejemanja štipendije izpolnjevati pogoje javnega razpisa, na osnovi katerega mu je bila dodeljena štipendija. V primeru, da kandidat v študijskem letu izpolnjuje zgoraj navedene pogoje, vendar je v isti letnik vpisan ponovno in ima v skladu s sklenjeno pogodbo pravico do mirovanja štipendije, mu je štipendija v skladu s tem razpisom lahko dodeljena, a se v času mirovanja ne izplačuje.

S kandidatom iz 1.2. točke tega javnega razpisa bo sklenjena nova štipendijska pogodba, s katero bodo prevzete medsebojne pravice in obveznosti, ki izhajajo iz že sklenjene štipendijske pogodbe, in določene medsebojne pravice ter obveznosti na podlagi tega javnega razpisa.«.

1. Besedilo 3. točke Višina sredstev se spremeni tako, da se glasi:

»Sredstva so zagotovljena v proračunu Republike Slovenije za leti 2024 in 2025, od tega:

• namenjena štipendijam iz sklopa A, v okvirni višini največ do 1.260.000,00 EUR (180.000,00 EUR za leto 2024 in 1.080.000,00 EUR za leto 2025), ter

• namenjena štipendijam iz sklopa B, v okvirni višini največ do 70.000,00 EUR (10.000,00 EUR za leto 2024 in 60.000,00 EUR za leto 2025).

Štipendija za posameznega kandidata iz 1.1. točke tega javnega razpisa znaša 300,00 EUR mesečno, za posameznega kandidata iz 1.2. točke razpisa pa 100,00 EUR mesečno. Štipendija za eno študijsko leto je dvanajstmesečna štipendija.

Izplačevanje štipendije na podlagi javnega razpisa je vezano na proračunske zmogljivosti ministrstva. Ministrstvo si pridržuje pravico, da glede na razpoložljiva sredstva po posameznih proračunskih letih izbranim prijaviteljem predlaga prilagoditev dinamike plačevanja. Če se izbrani prijavitelj ne strinja s predlogom ministrstva, se šteje, da odstopa od vloge, v primeru sklenjene pogodbe o štipendiranju pa odstopa od pogodbe.«

1. V besedilu se pod točko 4. Obvezna vsebina prijave doda točka »4.1. SKLOP A«. Prvi odstavek se spremeni tako, da se glasi:

»Prijava kandidatov iz 1.1. točke tega javnega razpisa, vpisanih v študijske programe, navedene pod črkama A in B 1.1. točke javnega razpisa, mora vsebovati:«

Beseda »prvič« se v točki 4. črta.

Četrti odstavek se spremeni tako, da se glasi:

»Prijava kandidatov iz 1.1. točke tega javnega razpisa, prvič vpisanih v študijske programe, navedene pod črko C 1.1. točke javnega razpisa, mora vsebovati:«

Na koncu 4. točke se doda besedilo, ki se glasi:

»4.2. SKLOP B

Prijava kandidatov iz 1.2. točke tega javnega razpisa mora vsebovati:

1. v celoti izpolnjen in lastnoročno podpisan Obrazec za prijavo na javni razpis, ki je priloga 1 in je del razpisne dokumentacije,

2. fotokopijo uradnega potrdila o vpisu v študijski program, za katerega želi kandidat pridobiti štipendijo,

3. fotokopije potrdil o opravljenih študijskih obveznostih že opravljenih letnikov študijskega programa za pridobitev izobrazbe prve stopnje oziroma enovitega magistrskega študijskega programa druge stopnje oziroma opravljenih študijskih obveznosti prvega letnika magistrskega študijskega programa druge stopnje ter

4. fotokopije dokazil o izjemnih dosežkih na državnih in mednarodnih tekmovanjih.«

1. Besedilo točke 5. Rok za oddajo prijav, način predložitve in opremljenost prijav se spremeni tako, da se glasi:

»Prijave se oddajo v zaprti ovojnici osebno ali po pošti na naslov: Ministrstvo za vzgojo in izobraževanje, Masarykova cesta 16, 1000 Ljubljana, s pripisom »NE ODPIRAJ – PRIJAVA NA JAVNI RAZPIS ŠTIPENDIJE 2024/25«, ter z imenom, priimkom in polnim naslovom kandidata. za sklop A najkasneje do 30. 10. 2024, za sklop B pa najkasneje do 15. 11. 2024. Primer pravilno označene ovojnice je priloga 2 in je del razpisne dokumentacije. Prijava kandidatov iz točke 1.1. točke javnega razpisa se šteje za pravočasno, če najkasneje do 30. 10. 2024 prispe v vložišče Ministrstva za vzgojo in izobraževanje, Masarykova cesta 16, 1000 Ljubljana, oziroma je oddana priporočeno po pošti najkasneje na zadnji dan prijave, t. j. 30. 10. 2024. Prijava kandidatov iz točke 1.2. točke javnega razpisa se šteje za pravočasno, če najkasneje do 15. 11. 2024 prispe v vložišče Ministrstva za vzgojo in izobraževanje, Masarykova cesta 16, 1000 Ljubljana, oziroma je oddana priporočeno po pošti najkasneje na zadnji dan prijave, t. j. 15. 11. 2024.«

1. V točki 6. Odpiranje prijav, preverjanje popolnosti prijav in izpolnjevanja razpisnih pogojev se za datumom 6. 11. 2024 doda besedilo »in 21. 11. 2024«.
2. Pod točko 7. Merila za dodelitev sredstev se doda točka »7.1. SKLOP A«. Besedilo prvega odstavka se spremeni tako, da se glasi:

»Ministrstvo bo na osnovi spodaj navedenega izbirnega postopka in rezultatov ocenjevanja v sklopu A dodelilo 300 štipendij, in sicer glede na skupine študijskih programov iz 1.1. točke javnega razpisa predvidoma 225 štipendij za skupino naravoslovje ter predvidoma 75 štipendij za skupino programov s področja posebnih potreb.«

Besedna zveza »1. točke« se nadomesti z besedno zvezo »1.1. točke«. Beseda »prvič« se v točki 7. črta.

Besedilo štirinajstega odstavka se spremeni tako, da se glasi:

»Kandidati se razvrstijo po prednostnem vrstnem redu, po točkah, doseženih po merilih iz te točke javnega razpisa. Glede na to se v sklopu A posebej razvrstijo kandidati skupine naravoslovje iz 1.1. točke tega javnega razpisa, med katerimi se za dodelitev štipendij izbere predvidoma 225 kandidatov, ki so dosegli najvišje število točk. Prav tako se v sklopu A posebej razvrstijo kandidati skupine programov s področja posebnih potreb iz 1.1. točke tega javnega razpisa, med katerimi se za dodelitev štipendij izbere predvidoma 75 kandidatov, ki so dosegli najvišje število točk.«

V petnajstem odstavku se besedilo »ki še omogoča« nadomesti z besedilom »ki v sklopu A še omogoča«.

V šestnajstem odstavku se besedilo »sredstev za dodelitev« nadomesti z besedilom »sredstev v sklopu A za dodelitev«.

Za tem odstavkom se doda nova točka, ki se glasi:

»7.2. SKLOP B

Ministrstvo bo na osnovi spodaj navedenega izbirnega postopka in rezultatov ocenjevanja v sklopu B dodelilo predvidoma 50 štipendij.

Kandidati iz 1.2. točke javnega razpisa, ki bodo izpolnjevali pogoje javnega razpisa, bodo razvrščeni po naslednjih merilih:

1. povprečna ocena vseh opravljenih izpitov (ne pa tudi diplomskih izpitov, diplome, vaj, seminarskih nalog, hospitacij, praktikumov in podobnega) študijskega programa za katerega imajo sklenjeno pogodbo o štipendiranju (skupaj največ ocena 10,00, kar ustreza številu točk po tem merilu) in
2. izjemni dosežki na državnih oziroma mednarodnih tekmovanjih (do vključno 4 izkazane izjemne dosežke se vrednoti z 1 točko, izkazanih 5 ali več izjemnih dosežkov pa z 2 točkama).

Največja vrednost točk, ki jo lahko kandidat tako doseže, je 12,00 točk.

Kandidati se razvrstijo po prednostnem vrstnem redu, po točkah, doseženih po merilih iz te točke javnega razpisa.

Če bi bilo na zadnje mesto, ki še omogoča dodelitev štipendije, mogoče uvrstiti več prijav kandidatov z enakim številom točk, se prijave kandidatov, razvrstijo še po merilu doseženih točk za izjemne dosežke na državnih oziroma mednarodnih tekmovanjih.

V primeru nerazdeljenih sredstev za dodelitev štipendij v sklopu B, se preostanek sredstev nameni kandidatom v sklopu A.«

1. Pod točko 9. Obveznosti štipendista se doda točka »9.1. SKLOP A«.

Besedilo »pod črko A 1. javnega« se nadomesti z besedilom »pod črko A točke 1.1. javnega«.

Na koncu točke 9. se doda nova točka, ki se glasi:

»9.2. SKLOP B

Štipendist iz 1.2. točke tega javnega razpisa bo moral celoten čas prejemanja štipendije izpolnjevati pogoje javnega razpisa, na osnovi katerega mu je bila dodeljena štipendija in sklenjena pogodba o štipendiranju.«

1. V prvem odstavku 10. točke se besedilo »Štipendist je ob izpolnjevanju« nadomesti z besedilom »Štipendist sklopa A ali sklopa B tega razpisa je ob izpolnjevanju«.

V drugem odstavku te točke se besedilo »štipendist, vpisan« nadomesti z besedilom »štipendist sklopa A ali sklopa B tega razpisa, vpisan«.

V sedmem odstavku se besedilo »upravičen do štipendije« nadomesti z besedilom »upravičen do prejemanja štipendije«.

1. 11. točka razpisa se spremeni tako, da se glasi:

»Na podlagi sklepa o izbiri bo ministrstvo izbrane štipendiste iz 1.1. točke tega javnega razpisa pozvalo k sklenitvi pogodbe o štipendiranju, štipendiste iz 1.2. točke tega javnega razpisa pa k podpisu nove pogodbe o štipendiranju Če se po izdanem sklepu ugotovi dejstvo, na podlagi katerega bi v postopku javnega razpisa prišlo do drugačnega sklepa, če bi bilo ob izdaji znano, ministrstvo lahko odstopi od podpisa pogodbe oziroma nove pogodbe o štipendiranju. Štiri izvode podpisanih pogodb oziroma novih pogodbe o štipendiranju bo štipendist moral v predpisanem roku vrniti na naslov: Ministrstvo za vzgojo in izobraževanje, Masarykova cesta 16, 1000 Ljubljana. Pravočasen odziv štipendista s predložitvijo podpisanih izvodov pogodbe o štipendiranju oziroma nove pogodbe o štipendiranju je pogoj za izvršitev sklepa, sicer se šteje, da je prijavo za pridobitev štipendije umaknil.

Izplačevanje štipendije na podlagi javnega razpisa je vezano na proračunske zmogljivosti ministrstva. Ministrstvo si pridržuje pravico, da glede na razpoložljiva sredstva po posameznih proračunskih letih izbranim prijaviteljem predlaga prilagoditev dinamike plačevanja. Če se izbrani prijavitelj ne strinja s predlogom ministrstva, se šteje, da odstopa od vloge, v primeru sklenjene pogodbe o štipendiranju pa odstopa od pogodbe.«

1. V prvem odstavku 13. točke se doda nova zadnja alineja »vzorec nove pogodbe o štipendiranju (priloga 4).«
2. Ostala določila javnega razpisa ostanejo nespremenjena.
3. Ta sprememba začne veljati naslednji dan po objavi v Uradnem listu Republike Slovenije.
4. Neuradno prečiščeno besedilo Javnega razpisa za dodelitev štipendij študentom pedagoških študijskih programov v študijskem letu 2024/25 se objavi na spletni strani Ministrstva za vzgojo in izobraževanje.

 dr. Vinko Logaj MINISTER